Adamson-Eric oli 20. sajandi üks mitmekülgsemaid Eesti kunstnikke. Eelkõige virtuoosliku maalijana tuntud kunstnik töötas ka peaaegu kõigil tarbekunstialadel. Keskaegses kaupmehemajas asuva muuseumi põhiekspositsioon on läbilõige kogu tema loomingust.
Toimuvad haridusprogrammid, töötoad ja kunstilaagrid lastele. Täiskasvanutele pakume ringkäike kuraatoriga, workshop’e ja kunstikursusi. Kunstikeldris saab iga külastaja end loojana tunda ning midagi mälestuseks kaasa meisterdada.
Eriprojektidena toimuvad elamuspäevad, loengusarjad, kontserdid, etendused, tantsulavastused, filminäitamised jpm.